Hajónapló, csillagidő 45703.9. A Föld felé tartunk,
ahol az a megtiszteltetés ér, hogy én adhatom át...
a Flotta Akadémiát végzetteknek a diplomát.
Nagy örömmel várom a Wesley Crusher-rel való találkozást is.
Ő űrrepülő bemutatót tart a csapatával a Szaturnusz közelében,
amit az átadási ceremónián is közvetíteni fognak.
Kapitány, az Akadémia megközelítő adatot kér az érkezésünk időpontjáról.
Mr. Data?
10 óra 16 perc múlva érjük el a Földet, uram.
Tájékoztassa az Akadémiát, Mr. Worf.
És üdvözletem küldöm Brand tankör vezetőnek.
Igen, uram. - Ismeri Brand admirálist?
Párszor találkoztunk. Figyelemre méltó asszony.
Akárcsak az én tankör vezetőm. Amikor az Akadémia...
hallgatója voltam, a mi Vulkáni tankör vezetőnk...
bemagolta minden kadét teljes háttér anyagát.
Mintha a szüleink lettek volna velünk.
Az én felügyelőm Betazoid volt, vagyis telepata.
Mikor raportra küldtek hozzá, semmit sem kellett kérdeznie.
Önt raportra küldték a tankör vezetőhöz? Ezt szívesen meghallgatnám!
Uram, ismét az Akadémia hív bennünket. Brand admirális az.
Képernyőre!
Uram, magáncsatornán kíván kommunikálni.
Akkor kapcsolja át.
Brand admirális, mit tehetek önért? - Jó napot, kapitány!
Úgy tudom, ön közeli barátja a Crusher családnak.
Igen.
Négyszemközt akartam tájékoztatni.
Baleset történt.
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Másodfokú égési sérüléseket szenvedett és több...
helyen eltört a jobb karja, de rendbe fog jönni.
Meghatározták már a terápiás módszert? - Ezt nem tudom.
Wesley allergiás a metorapan kezelésre.
Jobb lenne, ha inkább bicaridint alkalmaznának.
Át fogom küldeni az orvosi anyagát... - Beverly.
az Akadémiai klinikára. Persze, biztos nekik...
is megvan, de sosem lehet tudni.
Beverly, meggyógyul.
Hát persze, tudom. Meggyógyul.
Tudja, mi történt?
Az egység a repülő bemutatóra gyakorolt...
az Akadémia Szaturnusz melletti űrterében.
Szoros kötelékben repültek. Összeütköztek.
Mind az öt hajó megsemmisült.
Négy kadét transzportálni tudott. Az ötödik nem.
Tudja, ki volt az? - Igen. A neve, Joshua Albert.
Ismerem, Wesley barátja volt.
A fiam odavolt az alakzat repülésért.
Kicsit néha izgultam is, de nagyon büszke voltam.
Persze tudtam, hogy bármikor történhet valami ilyesmi...
Beverly, Wesley életben van és meggyógyul.
Igen kevés hajóroncs maradvány került elő.
A fekete dobozokat ugyan megtalálták, de igen roncsolt állapotban.
Megkíséreljük kinyerni az adatokat, de ez eltart egy ideig.
Az eljárási szabályok szerint két parancsnoki fokozatú tisztnek...
kell lefolytatni a vizsgálatot.
Satelk kapitány és én...
ma 15:00-kor vizsgálóbizottsági ülést tartunk a Nova Raj ügyében.
Albert parancsnok.
Biztos vagyok benne, hogy akik itt vagyunk,
mindnyájan osztozunk az ön fájdalmában,
amit a fia elvesztése miatt érez.
Albert kadét emlékére gyászszertartást rendezünk,
ma este a nyugati parkban.
Felmerült a javaslat,
hogy a történtek miatt halasszuk el a diploma kiosztó ünnepséget.
De Albert parancsnokkal egyetértettünk abban,
hogy a tervezett időben tartsuk meg az eseményt.
A kadétoknak látniuk kell, hogy a kötelesség az kötelesség,
még ha ilyen tragédia történik is.
Az élet megy tovább.
Köszönöm, hogy eljöttek.
Örülök, hogy újra látom, kapitány.
Kár, hogy ilyen körülmények között találkoztunk.
Szokatlanul szomorú diplomaosztó lesz.
Ha netán segíthetünk valamiben, az Enterprise a rendelkezésére áll.
Úgy vélem, le tudjuk folytatni a vizsgálatot.
De köszönöm a felajánlást.
Wes!
Annyira aggódtam érted. - Hogy érzed magad, Wesley?
Egész jól. Kicsit sajog a karom.
Szomorú, ami Joshua-val történt.
Szeretnél beszélni róla?
Nem. Azt hiszem, nem. Inkább nem.
Tudom, hogy segíteni akar, uram,
de az utóbbi két napban másról sem beszéltem. Nem tudnám újra átélni.
Megértem. Csak szeretném, ha tudnád, hogy hozzám mindig bátran fordulhatsz.
Köszönöm, uram.
Szia! - Szia!
Kapitány! Uram! - Kadét, pihenj!
Nicholas Locarno, a repülő parancsnokom.
Jean-Luc Picard kapitány az Enterprise-ról. Édesanyám, Dr. Beverly Crusher.
Jó napot, Doktor! - Jó napot!
Picard kapitány. - Mr. Locarno.
Csak látni akartam, hogy érzi magát Wes.
És ön, hogy érzi magát, Nicholas? - Hát nem túl jól.
Eddig egy alárendeltemet sem veszítettem el.
Attól tartok, ez csak nehezebb lesz.
Kapitány, Anya,
megbocsátanának?
Meg kell beszélnek valamit Nick-kel.
Hogyne.
Szólj, ha bármire szükséged van. - Jó.
Akkor a meghallgatáson.
Örültem, Mr. Locarno. - Én is, uram.
15:00-ra tűzték ki a meghallgatást. Készen állsz?
Azt hiszem.
Nem kell félned miatta.
Minden remekül megy majd,.ha összetartunk.
Hé! Nem látja, hogy az egy virágágyás?
Elnézést! Bocsánatot kérek.
Boothby?
Jean-Luc Picard. 27-es osztály.
Tudom én azt. Mi lett a hajával?
Hogy van?
Átkozottul zsémbesen, köszönöm!
Ezen a héten már negyedszer ültetem újra ezt a virágágyást.
Segítek egy kicsit.
Maga?
Nőtt az érdeklődési köröm.
Hát... De ne ültesse túl mélyre!
Mert elrohad... - A gyökere.
Picard kapitány.
Az Enterprise-ról. Aki a diplomákat fogja ma átadni.
Meglepődött? - Úgy látja?
Engem sohasem tudott meglepni, fiam.
Kivéve, amikor elkapta azt a Ligoniait. Egy jobb hátas átdobással,
és 14 másodperc alatt két vállra fektette.
Nem néztem ki a magából.
Hát, a lábam segített. Ennyit tett a futás.
Boothby?
Azt hiszem, még soha... Hogy még soha nem mondtam el...
mennyire hálás vagyok... - Nincs is rá szükség.
De igen, van.
Pedig én sokszor akartam, míg idejártam...
Nézze, pontosan tudja, hogy sosem kaptam volna diplomát, ha maga...
Hibát követett el. Nincs ember, aki ifjú korában...
ne követne el legalább egyet.
Mindazonáltal...
Maga azt tette, amiről azt gondolta, hogy az a leghelyesebb.
Én csak rávettem, hogy saját magára hallgasson.
Akkoriban azt hittem, hogy maga egy kötözködő, házsártos vénember.
Az voltam.
Mellesleg, nagyjából annyi idős voltam, mint maga most.
Fél évig nem szóltam magához.
Tudtam, hogy le kell higgadnia. Tudtam én.
De az számít igazán, amit utána kezdett az életével.
Azzal, látom nincs baj.
Ez elég köszönet nekem.
Ismerte azt a fiút a Nova Rajból, aki szerencsétlenül járt?
Josh Albertet? Igen.
Crusher, Hajar, Sito, Locarno...
Mindet ismertem.
Ideges vagy? - Nem.
Igen.
Semmi baj. Én is az vagyok. De minden rendben lesz.
Nehéz idők várnak ránk, de eddig is összetartottunk a bajban.
Bármi is történt, tudnotok kell,
hogy akadémista éveim legnagyobb élménye volt e csoport kezelése.
Senki sem kívánhatna jobb csapatot.
Vagy jobb barátokat.
Menjünk.
Ennél a pontnál felgyorsítottunk és egy 27 fokos fordulatot hajtottunk végre.
A Titán felé jöttünk ki a fordulóból.
Még ekkor is a maga hajója haladt elől?
Igen. - Folytassa!
Ahogy a Titán gravitációs terébe értünk,
jelt adtam a felzárkózásra és alakzatba rendeződtünk.
A gyémánt alakzatot megtartva, kis magasságban megkerültük a Titánt,
majd egy Z+25 fokos emelkedésbe kezdtünk, előkészületként a Yeager Hurokhoz.
Nagyjából kilenc másodperccel ezután...
Albert kadét hajója beleütközött Hajar kadétéba.
Két másodpercünk volt a vésztranszporterek...
beindítására és az evakuációs állomásra sugárzásra.
Mindenki lejutott, kivéve Josht.
Köszönjük, Mr. Locarno.
Hajar kadét!
Mint csoport navigátor, ön egyeztette a repülési...
tervet az Akadémia repülési tisztjével...
a gyakorlat előtt. Így van?
Igen, így.
Eltért bármiben is a Nova Raj ettől a repülési tervtől,
miután a Szaturnusz közelébe ért?
Nem.
Akkor mivel magyarázza azt a tényt, hogy a Titánt megkerülő pályájuk íve...
2.000 kilométerrel jobban megközelítette a holdat,
mint ahogy az a tervben szerepelt.
Így is a biztonsági paraméteren belül voltunk.
Nem ez volt a kérdés, kadét.
Ez a változtatás már az egyeztetés után került szóba.
A végső döntés helyben született meg.
Jelentéktelennek ítéltem ezt az eltérést.
Elnézést kérek a felületességemért. Meg kellett volna említenem.
Nem vette észre, hogy Mr. Albert megbontotta az alakzatot az ütközés előtt?
Nem, uram. Csak akkor érzékeltem, hogy baj van,
amikor a vészjelzőm megszólalt.
Leülhet, kadét.
Látta valamelyikük előjelét az ütközésnek?
Nem, uram.
Sito kadét, ön repült leghátul.
Látnia kellett, hogy valami baj van Albert kadét hajójával.
Nem észlelt semmit? - Nem észleltem, uram.
Bizonytalan a látása? - Nem, uram.
Akkor az érzékelőkre hagyatkozva repültem.
Nem voltam vizuális kapcsolatban Albert kadét hajójával, amikor eltérült.
Érzékelőkre?
Mi a baj?
Szokatlan, hogy valaki az érzékelőkre hagyatkozva végez egy ilyen manővert.
A pilótának vizuális kapcsolat is kell ahhoz, hogy meg tudja tartani az alakzatot.
Ha csupán érzékelők után repült,
akkor meg tudja mondani, hogy mi volt a hajó pontos iránya...
az ütközés előtt. - Nem tudom.
Kint repült az űrben 80.000 km/h-s sebességgel,
alig tíz méterre Albert kadét hajójától,
és nem tudja, hogy mi volt a hajója pontos iránya?
Sajnos nem emlékszem.
Elnézést, szabad? - Hallgatjuk.
Admirális,
Josh jó pilóta volt,
de az utóbbi időben gondjai támadtak.
A szoros kötelékben mindig ideges lett és sokszor volt, hogy félrehúzott.
Pontatlanul követte az alakzatot.
Jelentette ezt egyszer is valakinek?
Egyszer sem, soha. Sokat repültünk együtt,
és azt hittem, meg tud birkózni vele.
Tévedtem.
Tehát, azt állítja, hogy Albert kadét okozta a balesetet?
Úgy gondolom, hogy Josh megijedt és túl korán próbált meg kijönni a fordulóból,
és így nekiütközött Hajar kadétnak.
A barátunk volt.
Nem akartuk befeketíteni az emlékét.
Üljön le, kérem.
Végtelenül felkavart, amit itt ma hallottam.
Saját bevallásuk szerint, megengedték egy társuknak, hogy repüljön,
miközben tudták, hogy nehézségei vannak az alakzattartással.
Ez a felelősség érzet súlyos hiányát jelzi.
Az a tény is felettébb felkavar,
hogy ezt a lényeges információt nem tárták elénk azonnal.
Ma este megkapjuk az első adatokat Crusher kadét fekete dobozából.
Holnap 13:00-kor folytatjuk a meghallgatást.
Minden rendben lesz. Bízz bennem.
Nem tudom, kapitány. Az Akadémiának van a legjobb rekonstrukciós laborja a Flottánál.
Nem hiszem, hogy sok mindent hozzátehetnénk a nyomozáshoz.
Lehet, hogy igaza van.
De Wesley közülünk való.
Értettem, uram, máris nekilátok. - Helyes. Beszéltem Brand admirálissal.
Hozzáférést biztosít nekünk minden tárgyi bizonyítékhoz és vallomáshoz.
Köszönöm, uraim.
Ezt nem kellett volna mondanod, Nick. Josh nem volt felelős a történtekért.
Tennem kellett valamit.
Azt mondtad, hogy nem kell majd hazudnunk nekik.
Mind egyetértettünk abban, hogy nem hazudunk.
Én nem hazudtam. Csak az igazat mondtam.
A balesetnek nem Josh volt az oka!
Nézd, ő az én barátom is volt.
Próbáltam védeni, de az igazság az, hogy bepánikolt.
Amiről mi nem tudunk! - Dehogynem tudunk!
Egyikünk sem akarja kimondani, de mind ezt gondoljuk.
Nem így van?
Túl korán jött ki a fordulóból. Biztosan megijedt.
Sito?
Wes, tudom, hogy véded az emlékét. Ahogy mi is.
De most már magunkra kell gondolnunk.
Mégis, mit akarsz tenni? Besétálsz és elmondod, ami történt?
Már vethetnénk is le az egyenruhát és kezdhetnénk csomagolni.
Talán ezt akarod?
Na jó, haladjunk lépésenként.
Ez az előzetes jelentés a fekete dobozodból.
Annyira tönkrement az ütközésnél,
hogy a labor csak az információ egyharmadát tudta kimenteni.
Azt is csak a baleset előttről.
Ezzel nem lesz gondunk.
Én ezt nem tudom végig csinálni, Nick.
Nem kell hazudnod. Egyszerűen csak ne hozz elő új dolgokat.
Aznap, ahogy találkoztunk, tudtam, hogy be akarlak venni.
Éreztem, hogy te mindenkinél jobban megérted, hogy mit jelent az összetartás.
Mert ahogy kimész és beállsz a helyedre,
tudnod kell, hogy feltétel nélkül számíthatsz a társaidra,
mert az életed a kezükben van, az övék pedig a tiédben.
Fogadalmat tettünk egymásnak a legelején, hogy mindig összetartunk.
Mi voltunk a Nova Raj. Jobbak bárki másnál.
És a diploma megszerzése után is azok akartunk maradni.
Egy nagy csapat még hosszú ideig.
Josh már nem részese ennek a tervnek.
De talán ő is azt akarná, hogy együtt maradjunk.
Mit gondolsz?
Mr. Crusher?
Uram!
Pihenj.
Megzavartalak? - Nem.
Csak átgondolom a holnapi beszámolómat.
Mondták, hogy itt talállak.
Ez Josh szobájában volt. Azt hiszem, hogy a tiéd.
A sífelsőm.
Egy hónapja Calgary-ban voltunk.
Kölcsönadtam, mert az övé otthon maradt.
Azt mondta, hogy sokat segítettél neki.
Nem sokat. Csak a statisztikus mechanikában.
A matematika volt a gyenge pontja.
Nem. Értett hozzá. Csak nem kedvelte.
Az anyjával azt hittük, hogy sosem megy át belőle.
Aztán rájött, hogy ez szükséges az Akadémiai felvételihez.
És megváltozott.
Keresett magának egy korrepetitort.
Keményen hajtott.
Sohasem adott fel semmit.
Nagyon tisztelt téged,
és mindenkit a csapatban.
És most az ő hibájából...
mind meghalhattatok volna.
Csak azt akartam, hogy tudd...
hogy mennyire sajnálom.
Sajnálom, hogy ezt tette veletek.
Készen áll, Mr. Crusher?
Igen.
Itt kezdtünk irányt venni a Titán felé. Én a jobb szárnyon vagyok.
Hol volt Mr. Albert ebben az időpontban?
A bal látónegyedemben, nagyjából 50 méternyire.
Akkor kaptuk meg a jelet a gyémánt alakzat felvételére.
Itt lép be a képbe Locarno kadét hajója.
20 fokos fordulatot veszünk a Titán felé.
És most próbálunk meg kijönni a Titán gravitációs teréből.
Ez minden, amit vissza tudtunk nyerni az ön hajójának a fekete dobozából.
Mr. Crusher,
mi történt azt követően, hogy letértek a Titán körüli pályáról?
Miután elhagytuk a holdat,
Mr. Locarno bevitt minket a Yeager Hurokba.
Nagyjából kilenc másodperc múlva riasztott a távjelzőm.
Megpróbáltam elhúzni, de késő volt. Összeütköztünk.
Elvesztettem az uralmam a hajó felett. Energia kisülés robbant a fülkében.
Nem tudom hogy, de sikerült működésbe hoznom a vésztranszportert.
A következő, amire emlékszem, hogy a Mimasi evakuációs állomás kórházában fekszem...
a többiekkel együtt, kivéve Josht.
Kíván még valamit hozzátenni a beszámolójához?
Nem.
Mr. Crusher,
le tudná nekünk írni a Yeager Hurkot?
A hajók gyémánt alakzatban indulnak.
Háttal szűk fordulóba húznak fel,
és a hurok csúcsán...
átfordulnak és új irányban elhagyják az ívet.
Mr. Crusher, megtartotta a csoport az alakzatot végig a hurokban?
Igen, uram.
Jól gondolja meg a választ a következő kérdésre, Mr. Crusher.
Az ütközés előtt, egész végig fenntartotta a Nova Raj a gyémánt alakzatot?
Igen.
komputer, kérem beadni a Szaturnusz műholdkamera 6-379-es adatlemezét.
Ez a felvétel akkor került rögzítésre, amikor a raj...
rövid időre az ellenőrző kamera vételi sugarába került.
komputer, kép kimerevítést!
Kivágást és nagyítást a Gamma 3-as szektorról!
Véletlen egybeesés,
hogy a kamera éppen a pálya megfelelő pontján tartózkodott.
Az időszámláló szerint pontosan hét másodperccel azután készült,
hogy a Nova Raj befejezte a Yeager Hurkot.
Mr. Crusher, ezek a hajók gyémánt alakzatban láthatók?
Nem.
Tud erre magyarázatot adni, Mr. Crusher?
Nem tudok.
Nem kell aggódnod emiatt, Wesley.
Biztos vagyok benne, hogy van rá magyarázat.
Data és Geordi már elemzik a műhold és a fekete doboz felvételeit.
Miért?
Valami baj lehet az adattovábbítóval.
Talán belepiszkáltak. - Anya!
Kell, hogy legyen rá valami magyarázat. Én tudom, hogy igazat mondasz,
de a műhold kép azt a látszatot kelti, hogy hazudsz.
Beszéltem a többiek szüleivel.
Megkérem Brand admirálist, hogy halassza el a meghallgatást legalább...
Anya!
Ne. Nem teheted meg.
Nem hagyom, hogy derékba törjék a pályafutásodat.
Te nem tettél semmi rosszat.
Anya,
ne akarj megvédeni.
Kérlek, maradj ki ebből.
Ezek a gyomok folyton a virágok nyakára nőnek.
Szegényeknek esélyük sincs a növekedésre.
Gyomirtót kellene használnia,
ahelyett, hogy puszta kézzel tépkedi ki őket.
Maga meg járja be az űrt a holofedélzeten, valódi utazás helyett.
Boothby, meséljen nekem a Nova Rajról.
Nem haladnak, mi? - Nehezen.
Emlékszik a 24-es parrises squares bajnokságra?
A Minsk ellen játszottuk a döntőt.
Három hetembe telt, míg helyrehoztam a pályát az ünnepség után.
Volt mit ünnepelnünk.
Úgy tűnt, hogy nincs semmi esélyünk. Nagyon büszkék voltunk.
Hát, a mostani kadétok a Nova Rajra ugyanilyen büszkék.
Ahhoz a bulihoz képest, amivel a győzelmüket ünnepelték,
a maguké babazsúr volt.
A többi kadét számára a Nova Rajosok istenek.
Nehéz egy ilyen imázsnak megfelelni.
De Nick Locarno határozott vezető, összetartja őket.
Nick érdeme, hogy eljutottak idáig.
Ő az edzőjük, a pótapjuk és a legjobb barátjuk egy személyben. Született vezető.
A csapat minden tagja imádja.
Megtesznek bármit, amit kér tőlük.
Akár egy sziklának is neki repülnének.
Jelentést!
Semmi eredmény. Az ütközés 4 másodperccel...
a műhold kép rögzítésének időpontja után történt.
De nem tudjuk, hogy miért váltottak alakzatot vagy mi volt a baleset oka.
Sikertelenül próbálkoztunk 53 különböző komputer modellel,
melyekkel a Nova Raj ütközést megelőző mozgását kívántuk szimulálni.
Túl sok a figyelembe veendő változó. Sebesség, elrendezés, szög.
Wesley fekete dobozában sem akadtak semmi szokatlanra...
a hajóval vagy a navigációval kapcsolatban?
Az energiaáramlás kissé ingadozott.
De messze a működőképességi határon belül.
A leszálló támaszban alacsony volt a folyadéknyomás,
de kétlem, hogy ez lényeges.
Wesley kinyitotta a hűtőfolyadék hengert, mielőtt a Titán megkerülését elkezdték volna.
Ez egy kicsit szokatlan.
A hengereket mindig zárva tartják, hacsak nem a folyadékszintet akarja valaki ellenőrizni.
De semmi nem utal rá, hogy Wesley erre készült volna.
A folyadéktartály feltöltése nyitott hengert igényel.
Ez viszont csak a dokkban végezhető el. Lehet más oka a tartály felnyitásának?
Ez az első lépés a kipufogó tisztításához.
E művelet elvégzése repülés közben igen kockázatos.
Igen. A hajtómű belobbanthatja a plazmát.
Belobbanthatja!
Pontosan ezt akarták elérni.
Tessék?
Kapitány!
Mi ennek a manővernek a neve?
Kolvoord Izzócsillag, uram.
Öt hajó, tíz méteren belüli helycserével,
és belobbantott plazma csóvákkal.
Kétségkívül a legnehezebb,
és leglátványosabb figura az űrműrepülésben.
Az elmúlt száz évben senki sem hajtotta végre az Akadémián. Tudod miért?
Egy gyakorlaton történt baleset után betiltották.
Amely balesetben mind az öt kadét életét vesztette.
Azt gondolom, hogy Locarno dicsőséges módon akarta lezárni...
akadémiai éveit.
És rávett benneteket,
hogy tanuljátok meg a Kolvoord Izzócsillagot...
a diplomaosztó légiparádéjára.
Ha sikerül, a nézősereg elájul,
és Locarno élő legendaként kapja meg a diplomát.
De nem sikerült.
Ami Joshua Albert életébe került.
Helyesen mondom?
Feltettem magának egy kérdést, kadét! Így történt?
Inkább nem válaszolnék, uram. - Inkább nem válaszol?
A vizsgálóbizottság előtt már válaszolt.
Egy hazugsággal.
A baleset a hurok után történt, ahogy mondtam.
De azt elfelejtette megemlíteni, hogy a hurok után...
olyan manővert kíséreltek meg,
amelyből egyenesen következett az ütközés.
Egy bizonyos pontig igazat mondott.
De az igazság elhallgatása is hazugság.
Emlékszel, amikor először jöttél a fedélzetre?
Anyád hozott a hídra.
Igen, uram.
A székembe is beültél. Én bosszús lettem.
Egy kölyök játszadozik a hajómon.
De azt sem felejtem el soha, hogy minden műszert azonnal átláttál.
Mintha mindig is odatartoztál volna.
Aztán később kineveztelek gyakorló zászlósnak.
Biztos voltam benne, hogy kiváló tiszt leszel.
És ez a meggyőződésem nem is halványult...
mostanáig.
Minden flottatiszt első számú kötelessége az igazmondás.
Legyen szó tudományos, történeti vagy személyes eseményekről!
Ezen a vezérelven alapszik az egész Flotta.
Ha nem érzed úgy magadban, hogy ki kell állnod, és el kell mondanod, mi történt,
nem érdemled meg az egyenruhát.
Egyszerűvé teszem a döntést, Mr. Crusher.
Vagy ön mondja el Brand admirálisnak, hogy mi történt, vagy én teszem meg.
Kapitány... - Leléphet!
Azt üzented, sürgős. - Tudják, Nick, tudják az igazat.
Nyugalom! Nyugalom!
Mondd el pontosan mi történt.
Picard kapitány áthívott az Enterprise-ra.
És azzal fogadott, hogy tud az egészről.
A Kolvoord manőverről, az elhallgatásról, mindenről.
És ha én nem mondom el a bizottságnak, akkor bizony ő megteszi.
Jó, rájött, de van bizonyítéka? - Nincs, de pontosan tudja, hogy történt!
Picard kapitány nem tud semmit. Ez csak feltevés.
Elmondja a bizottságnak.
Te meg arra a kérdésre, hogy "Igaz-e?", azt mondod "Nem, uram."
Ha nincs bizonyíték, nem lehet ügy sem. És megússzuk a büntetést.
Én nem hazudtolom meg Picard kapitányt.
Wesley!
Már csak rövid ideig kell kitartanunk, aztán vége az egésznek.
Nem jó így, Nick. - Wesley...
Nem!
Elmondom nekik az igazat.
Elmondod nekik az igazat?
Te? Egyedül? Eldöntöd, hogy mi legyen velem?
Sito-val? Hajar-ral? Te egyedül eldöntöd?
Nem fogok még egyszer hazudni nekik, Nick! Nem tudnám elviselni.
Te nem hazudsz. Te nem viseled el.
Te el fogod mondani, hogy mi történt. Ki a fene vagy te? Fel akarsz adni minket?
Várj egy percet. - Nem, te várj egy percet!
Meghatott, mi?
Jött a nagy mese a kötelességről meg a becsületről.
Hatásos lehetett, ha hátat fordítasz a barátaidnak.
A Flotta kadétjai vagyunk. Itt kötelesség az igazság.
És a barátok iránti kötelesség?
Bevettelek a csapatba.
Neked adtam esélyt, amikor végzősök álltak sorba.
Azt mondtam, "Ő nem hagy cserben. Az Enterprise-on szolgált."
"Tudja mit jelent, ha mások élete múlik rajta."
Látom, tévedtem.
Ha együtt állnánk oda Brand admirális elé és úgy mondanánk el...
De nem állunk oda elé!
Sitot, Hajart és engem ez nem nyomaszt.
Ha téged igen, akkor vedd le az egyenruhát és sétálj ki innen.
Ne velünk fizettess a bűntudatodért.
Hagynád, hogy megtegyem?
Hagynád, hogy feladjak mindent, csak, hogy magadat mentsd?
Hogy a csapatot mentsem!
Az fontosabb nálad és nálam is fontosabb.
Ha a helyedben volnék, bizonyára én is ezt mondanám.
De nem vagyok.
Satelk kapitánnyal újra áttekintettük a balesetre vonatkozó...
vallomásokat és bizonyítékokat.
Az önök állításai nem támaszthatók alá...
a megfigyelő műholdról beszerzett adatokkal.
Az önök húzódozása attól, hogy feloldják ezt az ellentmondást,
csalódást keltő és gyanúra ad okot.
Nem szabadulhatunk a gondolattól...
hogy vagy az adatok torzultak valami módon,
vagy önök hazudtak nekünk.
Azonban a gyanú nem bizonyíték,
és nincs rá bizonyítékom, hogy valóban hazudtak a bizottságnak.
Így tehát, ha nem merül fel semmilyen új körülmény,
nincs más választásom, mint lezárni a vizsgálatot.
Hanyag repülési terv benyújtásáért,
és mert hozzájárultak, hogy Albert kadét felkészületlenül vegyen részt a repülésen,
szigorúan elmarasztaló fegyelmi bejegyzést teszek...
mindegyikük előmeneteli jegyzőkönyvébe.
Valamint visszavonom a repülési kiváltságaikat.
A vizsgálatot lezárom.
Tengernagy?
Szeretném pontosítani a vallomásomat.
Hallgatjuk, Mr. Crusher.
Tegnap azt vallottam, hogy az ütközés a Yeager Hurok után történt.
Ez nem teljesen pontos.
A hurokból kijövet,
megbontottuk az alakzatot és megkíséreltük az Izzócsillagot.
Tudtuk, hogy tilos. És azt is, hogy veszélyes.
De valami különlegessel akartunk előrukkolni a bemutatón.
Josht úgy erőltettük bele, hogy még nem állt készen.
Azt hittük, meg tudjuk csinálni. Hogy bármire képesek vagyunk.
De tévedtünk.
És Josh meghalt.
Josh nem hagyott minket cserben, uram. Nem az ő hibája volt.
Mr. Locarno,
ön a Nova repülőraj vezetője.
Van valami hozzáfűznivalója?
Mr. Locarno?
Nincs.
Mr. Locarnot eltávolították.
Mindnyájunkat ki kellett volna rúgni. - Nem sok hiányzott hozzá.
Mr. Locarno komoly védőbeszédet tartott értetek.
Azt mondta, hogy a vezetői befolyását használta...
fel arra, hogy rávegye a csapatot a manőverre.
Majd az elhallgatására.
Magára vállalt minden felelősséget.
Úgy tett, ahogy előre megmondta.
Megvédte a csapatot.
Szörnyen érzem magam. Mindenkit cserbenhagytam.
Az anyámat, a társaimat, önt.
Az érzés helyénvaló.
És megfizetsz azért, amit tettél.
Brand admirális úgy határozott, hogy a fegyelmi bejegyzésen felül...
érvényteleníti a múlt évi vizsgaeredményeidet,
és így nem léphetsz tovább az osztályoddal.
Értettem.
Nagyon nehéz lesz...
továbbra is idejárni, így, hogy tudják, mit tettél.
Nehéz idők várnak rád.
Igen, uram.
Köszönöm, kapitány.
Tudtad, hogy mit kell tenned.
Én csak arra vettelek rá, hogy magadra hallgass.
Ég vele, kadét. - Ég vele, kapitány.